
Z A P I S N I K
23. sjednice Vijeća Mjesnog odbora Jarun, 9. veljače 2023. u prostorijama Mjesnog odbora Jarun, Hrgovići 57a, s početkom u 19,30 sati

PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Mario Devčić, Franjo Klečina, Ljiljana Marks-Šikić, Krešimir Petlić, Petar Vranjković, Damir Švizer, Lora Rajić, Vladimir Slošić, Hrvoje Kuharić, Nikica Mihaljević 

ODSUTNI ČLANOVI VIJEĆA:
Lea Galović

Predsjedava: Ljiljana Marks-Šikić, predsjednica Vijeća.
Zapisnik vodi: Lora Rajić, članica Vijća
	
Predsjednica konstatira da je prisutno 10 od 11 članova Vijeća, što znači da Vijeće može pravovaljano odlučivati te otvara 23. sjednicu Vijeća Mjesnog odbora.
	Vijeće jednoglasno prihvaća tekst Zapisnika 22. sjednice Vijeća Mjesnog odbora Jarun, održane 12. siječnja 2023. godine
	Na prijedlog predsjednice Vijeće jednoglasno utvrđuje dnevni red koji glasi:

DNEVNI RED

1. Prijedlog financijskog plana Mjesnog odbora Jarun za 2023.
2. Asfalterski program za 2023. na području Mjesnog odbora Jarun
3. Prijedlog uspostave jednosmjerne regulacije prometa u Ulici Josipa Vogrinca
4. Prijedlog postave zaštitnih stupića u ulici Jarun od križanja sa Ulicom don Petra Šimića do križanja sa ulicom Bartolići
5. Parkiranje u Dugoratskoj ulici
6. Provjera statusa i vlasničkih odnosa za zgradu i zemljište Hrvatskog crvenog križa u Ulici don Petra Šimića br. 2, k.č.br. 5756/2 k.o. Rudeš
7. Pitanja, prijedlozi i obavijesti

Ad 1. Prijedlog financijskog plana Mjesnog odbora Jarun za 2023.
	Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točci dnevnoga reda.
U raspravi sudjeluju: Franjo Klečina, Ljiljana Marks-Šikić, Vladimir Slošić, Mario Devčić, Lora Rajić, Hrvoje Kuharić i Damir Švizer
	Vijeće sa 6 glasova ZA, 3 PROTIV i 1 SUZDRŽAN donosi

FINANCIJSKI PLAN
Mjesnog Odbora Jarun
za 2023.

Članak 1.
Financijski plan Mjesnog odbora Jarun za 2023. (dalje u tekstu: Plan) sastoji se od:

PRIHODA:									296.670,00 EUR
RASHODA:									296.670,00 EUR

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	296.670,00

	6711
	PRIHODI ZA FINANCIRANJE RASHODA POSLOVANJA
	296.670,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	296.670,00

	Izvor 1.1. OPĆI PRIHODI I PRIMICI
	18.310,00

	3291
	NAKNADE ČLANOVIMA VIJEĆA MJESNOG ODBORA
	16.710,00

	3299
	OSTALI NESPOMENUTI RASHODI POSLOVANJA MJESNOG ODBORA
	1.600,00

	Izvor 4.1. PRIHOD OD KOMUNALNE NAKNADE
	278.360,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	278.360,00

	 
	ODRŽAVANJE JAVNIH ZELENIH POVRŠINA
	79.300,00

	 
	ODRŽAVANJE NERAZVRSTANIH CESTA
	199.060,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.

Ad 2. Asfalterski program za 2023. na području Mjesnog odbora Jarun
Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točki dnevnoga reda i predlaže rješenja.
U raspravi sudjeluju: Damir Švizer, Mario Devčić, Ljiljana Šikić-Marks, Hrvoje Kuharić, Vladimir Slošić

Vijeće sa 2 glasova ZA, 4 PROTIV i 4  SUZDRŽANIH nije prihvatilo prijedlog zaključka o asfalterskom programu za područje Mjesnog odbora Jarun u 2023. da se sredstva za asfalterski program na području Mjesnog odbora Jarun u slučaju potrebe solidarno raspodjele po mjesnim odborima Gradske četvrti Trešnjevka-jug.

Ad 3. Prijedlog uspostave jednosmjerne regulacije prometa u Ulici Josipa Vogrinca
Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točki dnevnoga reda i promjenama u odnosu na poslane materijale te predlaže rješenja.
U raspravi sudjeluju: Damir Švizer i Vladimir Slošić
Vijeće jednoglasno donosi
Z A K LJ U Č A K
o prijedlogu uspostave jednosmjerne regulacije prometa 
u Ulici Josipa Vogrinca

1. Vijeće je razmatralo prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet vezano uz uspostavu jednosmjerne regulacije prometa u Ulici Josipa Vogrinca.
2. Vijeće je suglasno sa predloženim prijedlogom. 
3. Ovaj se zaključak dostavlja Vijeću Gradske četvrti Trešnjevka-jug.

Ad. 4. Prijedlog postave zaštitnih stupića u ulici Jarun od križanja sa Ulicom don Petra Šimića do križanja sa ulicom Bartolići
Članovi Vijeća dobili su materijal uz poziv.
Predsjednica i Mario Devčić usmeno informiraju članove Vijeća o predmetnoj točki dnevnoga reda.
U raspravi sudjeluju: Damir Švizer, Franko Klečina, Vladimir Slošić, Hrvoje Kuharić i Mario Devčić
Vijeće sa 9 glasova ZA i 1  SUZDRŽAN donosi
Z A K LJ U Č A K
o prijedlogu postave zaštitnih stupića u ulici Jarun 
od križanja sa Ulicom don Petra Šimića do križanja s ulicom Bartolići

1. Vijeće je razmatralo prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet vezano uz postavu zaštitnih stupića u ulici Jarun od križanja sa Ulicom don Petra Šimića do križanja sa ulicom Bartolići.
2. Vijeće je suglasno da se radi izbjegavanja učestalog nepropisnog parkiranja, postave zaštitni stupići duž zapadnog nogostupa od križanja sa Ulicom don Petra Šimića do križanja sa ulicom Bartolići, kao i na istočnom nogostupu kod k.br. 25. gdje to minimalno-tehnički uvjeti dozvoljavaju. 
3. Ovaj se zaključak dostavlja Vijeću Gradske četvrti Trešnjevka-jug.

Ad. 5. Parkiranje u Dugoratskoj ulici
Članovi Vijeća dobili su materijal uz poziv.
Predsjednica i Mario Devčić usmeno informiraju članove Vijeća o predmetnoj točki dnevnoga reda.
U raspravi sudjeluju: Franjo Klečina, Ljiljana Marks-Šikić, Vladimir Slošić, Mario Devčić, Damir Švizer i Hrvoje Kuharić
Vijeće jednoglasno donosi
Z A K LJ U Č A K
o parkiranju u Dugoratskoj ulici
1. Vijeće Mjesnog odbora Jarun razmatralo je prijedlog M. J. o postavi horizontalne prometne signalizacije i obilježavanju novih parkirališnih mjesta u Dugoratkoj ulici.
2. Vijeće traži stručno mišljenje Gradskog ureda za obnovu, izgradnju prostorno uređenje, graditeljstvo, komunalne poslove i promet, Sektora za promet o postavljanju horizontalne prometne signalizacije „zabrana parkiranja osim za stanare ulice“ i mogućnosti obilježavanja novih parkirnih mjesta u Dugoratskoj ulici.
3. Ovaj zaključak dostavlja se Vijeću Gradske četvrti Trešnjevka-jug

Ad. 6. Provjera statusa i vlasničkih odnosa za zgradu i zemljište Hrvatskog crvenog križa u Ulici don Petra Šimića br. 2, k.č.br. 5756/2 k.o. Rudeš
Predsjednica usmeno informira članove Vijeća o predmetnoj točki dnevnoga reda i promjenama u odnosu na poslane materijale.
U raspravi sudjeluju: Ljiljana Šikić-Marks, Franjo Klečina, Lora Rajić, Damir Švizer
[bookmark: _GoBack]  Vijeće sa 6 glasova ZA, 2 PROTIV i 2  SUZDRŽANA donosi
Z A K LJ U Č A K
o provjeri statusa i vlasničkih odnosa za zgradu i zemljište u 
Ulici don Petra Šimića br. 2, k.č.br. 5756/2 k.o. Rudeš
1. Vijeće Mjesnog odbora Jarun raspravljalo je na svojoj 5. sjednici (13. listopada 2021.) o imovinsko-pravnom statusu i vlasničkim odnosima na zemljištu k.č.br. 5756/2 k.o. Rudeš i zgradi u Ulici don Petra Šimića br. 2, Zagreb, izgrađenoj na navedenom zemljištu te podatke o sudskim sporovima na navedenim nekretninama.
2. Na istoj je sjednici zaključkom traženo očitovanje Gradskog ureda za imovinsko-pravne poslove o stanju pravnih sporova na navedenim nekretninama koji traju od 2006. godine.
3. Budući da je nakon sjednice Mjesnog odbora Jarun, 27. listopada 2021. donesena presuda Županijskoga suda u Zagrebu kojom se preinačuje presuda od 28. veljače 2017. godine i proces vraća na prvostupanjski postupak, molimo očitovanje Gradskoga ureda za upravljanje imovinom i stanovanje o imovinsko – pravnim donosima na predmetnim nekretninama.
4. Vijeće Mjesnog odbora Jarun traži da se u novoj pravnoj situaciji razmotre sve mogućnosti o suvlasničkim pravima Grada Zagreba, koji je upravo na početku pregovora, 1993. godine, raspolagao sa 692,34 m2 od ukupnoga dijela zgrade (u toj kvadraturi nisu iskazani zajednički dijelovi zgrade).
5. Vijeće Mjesni odbor Jarun opetovano napominje da je riječ o ključnome središnjem objektu u kvartu koji je gotovo napušten i propada i svaki dogovor ili nagodba s vlasnikom prostora umjesto novih dugotrajnih sudskih sporova bio bi iznimno dobrodošao.
6. Ovaj zaključak dostavlja se Vijeću Gradske četvrti Trešnjevka-jug

Ad. 7. Pitanja, prijedlozi i obavijesti 

Član Vijeća Franjo Klečina zatražio je da sve donesene odluke budu, prema poslovniku o radu Mjesnog odbora Jarun, javno dostupne i izvješene na oglasnoj ploči Mjesnog odbora Jarun. Član Vijeća, Franjo Klečina, traži od Gradskog ureda za mjesnu samoupravu, civilnu zaštitu i sigurnost da pisanim putem odgovori zašto se upiti građana ne dostavljaju vijećnicima punim imenom i prezimenom. 
Član Vijeća Damir Švizer zamolio je predsjednicu Mjesnog odbora Jarun  da pita nadležne službe što će biti na mjestu srušenoga objekta u Vrisničkoj ulici na križanju s ulicom Josipa Vogrinca, odnosno, ako će se graditi neki objekt,  je li osigurano dovoljno prostora za pješačku stazu na tome mjestu.

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu. 

Sjednica završena u 21:00 sati.
KLASA:024-08/23-003/316
URBROJ: 251-13-11-15/007-23-2
U Zagrebu, 9. veljače 2023.
Zapisnik sastavila: 
Lora Rajić		  

Predsjednica
Vijeća Mjesnog odbora
Jarun

Ljiljana Marks-Šikić
